CELEX: C2004/300/53
Language: fi
Date: 2004-12-04 00:00:00
Title: Asia C-410/04: Tribunale Amministrativo Regionale per la Puglian 22.7.2004 tekemällään päätöksellä esittämä ennakkoratkaisupyyntö asiassa Associazione Nazionale Autotrasporto Viaggiatori — A.N.A.V. vastaan Comune di Bari, jota tukee A.M.T.A.B. Servizio S.p.A.

4.12.2004   
            
            
               FI
            
            
               Euroopan unionin virallinen lehti
            
            
               C 300/27
            
         Tribunale Amministrativo Regionale per la Puglian 22.7.2004 tekemällään päätöksellä esittämä ennakkoratkaisupyyntö asiassa Associazione Nazionale Autotrasporto Viaggiatori — A.N.A.V. vastaan Comune di Bari, jota tukee A.M.T.A.B. Servizio S.p.A.
   (Asia C-410/04)
   (2004/C 300/53)
   Tribunale Amministrativo Regionale per la Puglia on pyytänyt 22.7.2004 tekemällään päätöksellä, joka on saapunut yhteisöjen tuomioistuimeen 27.9.2004, Euroopan yhteisöjen tuomioistuimelta ennakkoratkaisua asiassa Associazione Nazionale Autotrasporto Viaggiatori — A.N.A.V. vastaan Comune di Bari, jota tukee A.M.T.A.B. Servizio S.p.A., seuraavaan kysymykseen:
   Onko asetuksen nro 267/2000 113 §, sellaisena kuin se on muutettuna asetuksen nro 269/2003 14 §:llä, yhteisön oikeuden ja erityisesti EY 46, EY 49 ja EY 86 artiklassa vahvistettujen avoimuuden ja vapaan kilpailun periaatteiden mukainen siltä osin kuin siinä ei millään tavoin rajoiteta julkishallinnon vapautta valita julkisia palveluja koskevien eri hankintamuotojen välillä ja erityisesti valita julkisen tarjouskilpailun käyttämisen tai sellaisen hallinnonsisäisen hankintamuodon välillä, jossa hankinta tehdään suoraan sellaisen yhtiön kanssa, joka on täysin julkishallinnon määräysvallassa?